गमले में सब्जियों को उगाना- अक्सर पाठकगण कहते हैं हमारे पास छोटी सी बालकनी है तो हम क्या गमले में सब्जियों को उगा सकते हैं? आप आमतौर पर लगभग सभी सब्जियों को आसानी से गमलों में उगा सकते हैं . साल २०१३ में हमें घर बदलना था तो हमने कई सब्जियों को गमलों में लगाया था और यह बहुत ही अच्छे से बढ़ी . मैंने कुछ फोटो भी ली हैं जिससे आपको भी घर पर सब्जी उगाने में इन फोटो से प्रोत्साहन मिले. इसी श्रंखला में हमने एक फोटो नीचे लगाई है जिसमें बैंगन गमले में उगाया गया है. आप गमले में सभी सब्जियों को उगा सकते हैं लेकिन जब भी हम किसी सब्जी को जमीं में लगते हैं तो इसकी जड़ों को फैलने के लिए अधिक स्थान मिलता है और यह तेजी से बढती हैं. आप सभी हरब (herbs) जैसे कि धनिया, पुदीना, बेसिल, ओरेगैनो इत्यादि को गमले में खूब बढ़िया से उगा सकते हैं.